Amerika wink ná SA-leerlinge Robofest wen | Maroela Media
Die Absent-Minded span saam met hulle wen-robot. Foto: Verskaf.
Dié groep het verlede jaar op 14 Maart onder leiding van mnr. Sean Barber die Suid-Afrikaanse Robofest-kampioenskap by die Noordwes-Universiteit se Van der Bijlpark-kampus gewen. Die hele span is tussen die ouderdomme van 15 en 17.
Robotix is volgens Thalita Burger, 'n spanlid, 'n sport wat behels dat die deelnemers 'n lego-robot moet bou wat verskeie funksies kan verrig en 'n "behoefte in die gemeenskap bevredig". Koerante verwys skertsenderwys na die kampioenskap as die 'nerd olympics'.
Volgens haar is die span "hard aan die werk" om te verseker dat die robot op dieselfde standaard is as sy internasionale mededingers.
Die robot waarmee hulleverlede jaar die kampioenskap gewen het, het onder meer gehelp om 'n individu se dubbelhandigheid en hand-oog koördinasie te verbeter.
Die robot word deur middel van 'n afstandbeheermeganisme beheer. Hy tel 'n mandjie op en gaan sit dit aan die ander kant van 'n raamwerk neer. Die proses word herhaal en die deelnemer se tyd word aangeteken. Die hele proses word dan herhaal, maar met die kontroleerder se nie-dominante hand. Die tye kan dan vergelyk word.
Die naam Absent-Minded is 'n woordspeling op die afkorting 'ABS' (antilock braking system). Die span het besluit om nié onder hulle skool se naam deel te neem nie om sodoende onbevooroordeelde beoordeling te verseker.
ABS staan vir "anti-lock braking system" en nie "breaking" nie.
"Braking" verwys daarna om te rem. Breaking verwys daarna om iets te breek. Dis nogal 'n belangrike verskil…